  Анжелика Тихонова корреспондент «Тотальный диктант» дунневыл акцилы дасяськон улсын 27-тӥ тулыспалэ Удмуртиын «Русский по средАм» дунтэк курсъёс кутскозы. Со сярысь ӵектослэн Ижкарысь координаторъёсыз иворто. Курсъёсын одӥг но ӝыныысен кык часозь кыстӥськись сизьым занятиос луозы. Пыриськисьёс теориез тодазы ваем сяна, кылъёсты шонер гожтонъя но пусъёсты пуктонъя тодон-валанзэс практика вылын юнматыны быгатозы. Занятиослэсь темаоссэ «Тотальной диктантлэн» эксперт кенешез дасяз. Берпуметӥ пумиськонын диктантын лэсьтэм янгышъёсты эскерозы. Курсъёсы ветлыны ваньмымтэ муртъёслы ӵектослэн вотэсбамаз онлайн-школа усьтозы. Пусъемын, Ижкарын улӥсьёс но куноос «Тотальной диктантэз» 13-тӥ оштолэзе 15 часын гожтыны быгатозы шуыса. Со понна Ижкарын 50-лэсь ятыр площадкаос дасялозы. Акцилэн шоркареныз туэ Таллинэз ялӥзы. Отын валтӥсь площадьын текстэ ачиз Павел Басинский лыдӟоз. Тодэ вайытом, акцилэн шоркарез луон понна конкурсэ Ижкар но пыриськиз вал.  Тегъёс: Дышетон Ижкар Удмуртия Мерлык  